cyanic-selkie/wikianc huggingface dataset:
Պիեռ Աքելյան
Պիեռ Աքելյան, կանադահայ ոսկերիչ, ձեռնարկատեր , Հայ ոսկերիչների համաշխարհային ասոցիացիայի բարեգործական հիմնադրամի նախագահ , «Canadian Gem» (Կանադական մարգարիտ) ընկերության հիմնադիր և նախագահ, Հոնկոնգի «Nishi Pearls» ընկերության համահիմնադիր։
Կենսագրություն
Պիեռ Աքելյանը ծնվել է 1954 թվականին Հալեպում։ Նրա հայրական պապը՝ Պետրոս Աքելյանը, եղել է վարսավիր։ Հայոց ցեղասպանության ընթացքում օսմանյան իշխանությունները 1915 թվականին սպանել են Պետրոսի կնոջն ու չորս երեխաներին։ 1916 թվականին Պետրոսն ամուսնացել է Խաթունի հետ։ Նրանք ունեցել են վեց երեխա, որոնցից երկուսը մահացել են վաղ տարիքում ։
Պիեռ Աքելյանը 1997 թվականին հիմնել է «Հայ ոսկերիչների ասոցիացիան» (AJA), որը կապեր է ստեղծում ամբողջ աշխարհի հայ ոսկերիչների հետ, 2011 թվականին Պիեռ Աքելյանը դարձել է «Հայ ոսկերիչների հիմնադրամի» (AJF) համահիմնադիրը։
Պիեռ Աքելյանը ամուսնացած է նկարչուհի Նորմա Փափազյանի հետ։ Նրանք ունեն երեք երեխա՝ Արքան, Պետրոսն ու Ալիքը ։
Արտաքին հղումներ
Կատեգորիա:Կանադացիներ ըստ մասնագիտության Կատեգորիա:Ոսկերիչներ ըստ ազգության
Դանիլ Կուլիկով
Դանիլ Կուլիկով (Даниил Куликов,), ռուս ֆուտբոլիստ, Մոսկվայի «Լոկոմոտիվի» կիսապաշտպան։
Ակումբային կարիերա
Դանիլ Կուլիկովը ծնվել է Մոսկվայում։ Ապրել է մերձմոսկովյան Ռեուտով քաղաքում «Ստարտ» մարզադաշտի մոտ։ Ֆուտբոլով սկսել է զբաղվել «Պրիալիտ» ակումբի ֆուտբոլային դպրոցում։ Հետո տեղափոխվել է Մոսկվայի «Լոկոմոտիվի» ակադեմիա ։
2016 թվականի մարտին կատարել է նորամուտը Ռուսաստանի երիտասարդական առաջնությունում։ Գրոզնիի «Թերեք» ֆուտբոլային ակումբի հետ 19-րդ տուրի խաղում (0:1) փոխարինման է դուրս եկել խաղի 72-րդ րոպեին Ալեքսանդր Դովբնյայի փոխարեն ։ 2015/2016 մրցաշրջանի արդյունքներով «երկաթուղայինները» դարձել են երիտասարդական առաջնության հաղթողներ ։
2017 թվականի հուլիսի 19-ին «Կազանկա» ֆուտբոլային ակումբի կազմում նորամուտը նշել է ՊՖԼ առաջնությունում։ 2017/2018 մրցաշրջանի առաջին տուրում «Զնամենեմ Տրուդա» ակումբի հետ խաղում դուրս է եկել խաղադաշտ մեկնարկային կազմում (7։ 0) ։
2018 թվականի հոկտեմբերի վերջին առաջին անգամ դուրս է եկել խաղադաշտ «Լոկոմոտիվի» կազմում՝ ընդդեմ «Ենիսեյ» ֆուտբոլային ակումբի՝ Ռուսաստանի գավաթի խաղարկության 1/8 եզրափակիչի խաղում (4։ 1)։ Խաղադաշտ դուրս է եկել խաղի 64-րդ րոպեին Անտոն Միրանչուկի փոխարեն ։
2019 թվականի ապրիլի 13-ին խփել է իր առաջին գոլը պրոֆեսիոնալ հարթակում։ «Մուրոմ» ֆուտբոլային ակումբ դեմ խաղի 72-րդ րոպեին 11 մետրանոցից հետո 5։ 0 հաշվով պարտության է մատնել մրցակցին ։
Կարիերան հավաքականում
2018 թվականի օգոստոսի վերջին հրավիրվել է Ռուսաստանի մինչև 20 տարեկանների հավաքական՝ սեպտեմբերին անցկացվող Խորվաթիայի հավաքականի դեմ ընկերական խաղին, սակայն հանդիպման ժամանակ մնացել է պահեստայինների նստարանին։
Անձնական կյանք
Դանիլ Կուլիկովը զբաղվում է ձկնորսությամբ, երաժշտությունից նախընտրում է ռեփը ։
Ձեռքբերումներ
Լոկոմոտիվ
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Լոկոմոտիվ Մոսկվայի ֆուտբոլիստներ
Tears in Heaven
Tears in Heaven, (թարգմանաբար՝ «Արցունքներ երկնքում»), 1992 թ. թողարկված երգ Էրիկ Կլեպտոնի կատարմամբ։
1991 թ. մարտի 20-ին Կլեպտոնի 4-ամյա որդին՝ Քոնորը, ով ապրում էր մոր՝ դերասանուհի Լորա Դել Սանտոյի հետ, մահացավ՝ ընկնելով նյույորքյան երկնաքերի 53-րդ հարկից ։ 9 ամիս շարունակ Կլեպտոնը վշտից կուրացած էր. նա չէր ստեղծագործում և ելույթներ ունենում։
Երբ Կլեպտոնը կարողացավ ուշքի գալ վշտից, նրա առաջին աշխատանքը եղավ Ուիլլ Ջենինգսոնի հետ «Help Me Up» (Օգնիր ինձ բարձրանալ) ստեղծագործությունը՝ գրված «Rush» ֆիլմի համար։ Այնուհետև Կլեպտոնն ասաց, որ ցանկանում է երգ գրել որդու մասին, որի համար հարմար տեղ էր գտել ֆիլմում։ Արդեն պատրաստ էր առաջին տունը, և նա խնդրեց Ջենինգսոնին օգնել գրելու տեքստը։ Սկզբում վերջինս հրաժարվեց, քանի որ թեման չափազանց անձնական էր ըստ նրա, սակայն Կլեպտոնը պնդեց իրենը։
2004 թ. երգը 362-րդն էր «Rolling Stone's» թերթի կողմից կազմված «The 500 Greatest Songs of All Time» (Բոլոր ժամանակների 500 լավագույն երգերը) երգերի վարկանիշային ցանկում ։ 1993 թ. ստացել է Գրեմմի մրցանակ ։
Ծանոթագրություններ
Կատեգորիա:Գրեմմի մրցանակակիր ձայնագրություններ Կատեգորիա:Գրեմմի մրցանակակիր երգեր Կատեգորիա:Irish Singles Chart գլխավորած սինգլներ
ՀՀ կենտրոնական բանկի այցելուների կենտրոն
ՀՀ կենտրոնական բանկի այցելուների կենտրոն (ԱԿ), ՀՀ Կենտրոնական բանկի գործունեությանը, դրամավարկային քաղաքականությանը, Հայաստանի դրամաշրջանառության պատմությանը, դրամանիշերի պատմությանը նվիրված կենտրոն, ինտերակտիվ թանգարան Երևանում։
Պատմություն
Այցելուների կենտրոնի ստեղծման հայեցակարգը ՀՀ կենտրոնական բանկի խորհուրդը հաստատել է 2007 թվականի դեկտեմբերին։ Փաստաթղթի մշակման համար ուսումնասիրվել է Մեծ Բրիտանիայի, Նիդերլանդների, Բելգիայի, Գերմանիայի, Չեխիայի, Ֆինլանդիայի, Լատվիայի կենտրոնական բանկերի նմանատիպ կառույցների ստեղծման փորձը, ինչպես նաև հաշվի են առնվել Հայաստանի առանձնահատկությունները։ 2008-2011 թվականներին իրականացվել է կենտրոնական բանկի շենքի պատմական հատվածի վերակառուցումը, ներկայացվող նյութերի (պատմության, ԿԲ գործառույթները) վիզուալիզացում, ստեղծվել են մուլտիմեդիային գործիքները (տեսաֆիլմեր, տեսահոլովակներ, խաղեր)։ Այցելուների կենտրոնը բացվել է 2011 թվականի սեպտեմբերի 20-ին։ Կենտրոնը տարեկան ունենում է 7,5 հազար այցելու, որը կհասնի տարեկան 10.000 այցելուի ։
Շենք
Կենտրոնը տեղակայված է 20-րդ դարի 1930-ական թվականներին կառուցված ԽՍՀՄ պետբանկի Հայաստանի մասնաճյուղի պատմական շենքում։ Զբաղեցնում է երկու հարկ՝ 500 քմ տարածքով։
Կառուցվածք, ցուցադրություն
Ցուցադրությունում ներկայացված են 24 ստատիկ վահանակներ, 2 ինտերակտիվ գոտիներ` դրամանիշերի ստուգման լաբորատորիա, բանկոմատ, 2 մուլտիմեդիա խաղեր,  ազգային դրամի պատմության մասին տեսաֆիլմ, Կենտրոնական բանկի պատմության և գործունեության մասին 2 տեսաֆիլմ, գների կայունությունը և ֆինանսական համակարգի գործունեությունը բացատրող մուլտֆիլմեր, ինչպես նաև թեմատիկ տեսահոլովակներ։ Էքսկուրսիաներն իրականացվում են հայերեն, ռուսերեն և անգլերեն, ցուցադրությունը երկլեզու է` հայերեն և անգլերեն։
1. Հայաստանի դրամաշրջանառության պատմություն 2. ԿԲ հիմնական գործառույթները 3. Հայաստանի Հանրապետության արժույթի թողարկում
4. Դրամանիշերի/թղթադրամների ստեղծման գործընթաց 5. Դրամի պաշտպանական հատկանիշներ
6. Կեղծարարությունը հանցանք է
7. Խաղային գոտի ՝ feedback ստանալու համար
8. Կինոսրահ (25 նստատեղ)
9. Գրադարան
Այցելուների կենտրոնի գրադարանային ֆոնդը կազմում է մոտ 4000 գիրք հայերեն, ռուսերեն, անգլերեն։ Գրադարանը նախատեսված է ոչ միայն Կենտրոնական բանկի աշխատակիցների, այլև տնտեսագիտական բուհերի ուսանողների և դասախոսների համար։ Նախատեսված է գրադարանի անդամակցությունը էլեկտրոնային գրադարաններին։
10. Վաճառասրահ
Միջոցառումներ
Այցելուների կենտրոնը տարեկան 1-2 արտագնա ցուցահանդեսներ է կազմակերպում  ՀՀ մարզերում, իրականացնում է հատուկ վերապատրաստման ծրագրեր դպրոցների ուսուցիչների համար, ունի հատուկ ծրագիր ՀՀ պաշտպանության նախարարության ուսումնական հաստատությունների սաների, կուրսանտների, սպայական անձնակազմի համար, համագործակցում է Ֆինանսական հաշտարարի  գրասենյակի, ԿԲ Ֆինանսական համակարգի ծառայություններից օգտվողների իրավունքների պաշտպանության և ֆինանսական կրթման կենտրոնի հետ, Ավանդների երաշխավորման հիմնադրամի հետ  ։
Արտաքին հղումներ
Կատեգորիա:Երևանի թանգարաններ Կատեգորիա:Դրամագիտություն
Հերբերտ Դայսոն Քարթեր
Քարթեր (Carter) Հերբերտ Դայսոն, կանադացի գրող, հասարակական գործիչ։ Գրում է անգլերեն։
1956 թվականից ԽՍՀՄ-ի կյանքը լուսաբանող «Նորդըրն նեյբըրս» («Northern Neighbors») առաջադեմ ամսագրի խմբագիրն է։ «Ռուսական գաղտնի զենքը» (1942) գիրքը խորհրդային գիտության ապագայի մասին է։ 1950 թվականին հրատարակել է «Ապագան մերն է» հակաֆաշիստական վեպը։ «Անհայր որդիները» (1955) վեպում, առաջին անգամ կանադական գրականության մեջ, պատկերված է բանվորական կոլեկտիվը։ ԽՍՀՄ-ի մասին է պատմում նաև «Մենք տեսանք սոցիալիզմը» (1951-1952, Շառլոտ Քարթերի հեղինակակցությամբ), «Մեծ կեղծիք» (1958, գրված ի պատասխան՝ ԽՍՀՄ-ի դեմ զրպարտչական կամպանիայի) և «Աշխարհի հույսը» (1959) գրքերում։ Հեղինակ է «Գիտություն և հեղափոխություն» (1966), «Բանվորական իշխանություն» (1970) և այլ գրքերի։
Ծանոթագրություններ
Կատեգորիա:Կանադացի գրողներ Կատեգորիա:Կանադացի հասարակական գործիչներ Կատեգորիա:Կանադացի լրագրողներ Կատեգորիա:Ճարտարագետներ
Լանգյոյա
Ծանոթագրություններ
Կատեգորիա:Կղզիներ այբբենական կարգով Կատեգորիա:Նորվեգիայի կղզիներ
Կրայնիկովո
Կրայնիկովո (Крайниково), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Կրայնիկովո գյուղում բնակվում էր 1 565 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Մոդ Բրիտանացի
Մոդ Շառլոտա Մարիա Վիկտորիա (Maud Charlotte Mary Victoria,, Էփլթոն հաուս), Մեծ Բրիտանիայի Վինձորի արքայատոհմի շառավիղ, թագավոր Էդուարդ VII-ի և արքայադուստր Ալեքսանդրա Դանիացու կրտսեր դուստրը, Նորվեգիայի թագավոր Հակոն VII-ի կինը, Ուլաֆ V-ի մայրը, Նիկոլայ II-ի զարմուհին, Նորվեգիայի թագուհի (1905-1938)։ Ուելսի արքայադուստր Մոդն ինքնիշխան Նորվեգիայի առաջին թագուհին էր, ով չէր հանդիսանում նաև Շվեդիայի և Դանիայի թագուհի (Նորվեգիան ինքնիշխան պետություն չի եղել 1380 թվականից մինչ այդ)։
Կենսագրություն
Մոդ Շառլոտա Մարիա Վիկտորիան ծնվել է 1869 թվականի նոյեմբերի 26-ին Անգլիայի թագավորական ընտանիքում, Մալբորո հաուս առանձնատանը (Լոնդոն, Փոլ-մոլ)։ Նրա ծնողներն էին Ուելսի արքայազն ու արքայադուստրը՝ Մեծ Բրիտանիայի ապագա թագավոր Էդուարդ VII-ը և թագուհի Ալեքսանդրան։ Նա ընտանիքի հինգերորդ երեխան էր և երրորդ դուստրը Ալբերտից, Ջորջից, Ֆայֆի դքսուհի Լուիզայից և Վիկտորիայից հետո։ Մոդից հետո ծնված նրա կրտսեր եղբայր Ալեքսանդր Ջոնը մահացել է ծնվելու հաջորդ օրը՝ 1871 թվականի ապրիլի 7-ին։ Մոդը հոր կողմից Վիկտորիա թագուհու և կոնսորտ արքայազն Ալբերտի թոռնուհին է, մոր կողմից՝ Դանիայի թագավոր Քրիստիան IX-ի և արքայադուստր Լուիզա Հեսսեն Կասելացու թոռնուհին։ Նրա մայրը ազգակից էր Եվրոպայի բազմաթիվ թագավորական ընտանիքներին. Ալեքսանդրայի քույրը՝ Մարիան, դարձել է Ռուսաստանի կայսրուհի, եղբայր Գեորգը՝  Հունաստանի արքա, մյուս եղբայրը՝ Ֆրեդերիկը, ժառանգել է դանիական գահը։ Ծննդյան օրից, որպես բրիտանական միապետի թոռնուհի, կրել է Նորին Թագավորական Մեծություն Ուելսի արքայադուստր Մոդ տիտղոսը ։
Կնունք
Մոդը կնքվել է Մալբորո հաուսում 1869 թվականի դեկտեմբերի 24-ին Լոնդոնի եպիսկոպոս Ջոն Ջեքսոնի կողմից։ Արքայադուստեր կնքահայրերն ու կնքամայրերն էին.
Կրթություն և նախասիրություններ
Արքայադուստր Մոդը կրթություն է ստացել տանը, քույրերի հետ։ Աղջիկն ուներ երաժշտական լսողություն, նա հեշտությամբ յուրացնում էր օտար լեզուները։ Արքայադստեր նախասիրություններից էին շախմատը և ընթերցանությունը։ Արքայադուստրը մեծացել է Մալբորո հաուս առանձնատանը և Նորֆոլքի Սանդրինգհեմյան պալատում դաստիարակների հսկողության տակ։ Ամառն անցկացնում էր Դանիայում, մոր հայրենիքում, որտեղ տարվա այդ եղանակին Եվրոպայի բոլոր հարազատներն էին հավաքվում։ Մոդը համարվում էր Ուելսի արքայազնի սիրելի երեխան և երջանիկ մանկություն է ունեցել ի տարբերություն քույրերի և եղբայրների, որոնք իրենց դաստիարակությունը համարել են «ծանր» և «ճնշող» ։ Մանկուց աղջկա նախասիրություններից էին առագաստային սպորտը, ձիավարությունը, հեծանիվ քշելը և ձկնորսությունը։
Թագավորական ընտանիքում արքայադստերը կոչում էին Հարի։ Այս մականունը նա ստացել էր ի պատիվ Ղրիմյան պատերազմի մասնակից և հոր մտերիմ ընկեր, Բրիտանիայի թագավորական նավատորմի ծովակալ Հենրի Կեպպելի, որը հայտնի էր որպես խիզախ մարդ։
Դանիա ամենամյա ամառային ուղևորությունների ժամանակ Մոդը մոր՝ Ուելսի արքայադստեր գրեթե մշտական ուղեկիցներից է եղել։ Նա մոր ու քույրերի հետ մասնակցել է նաև Միջերկրածովյան և Նորվեգիա ճամփորդությանը ։ Արքայական ընտանիքը ամբողջ Եվրոպայից, այդ թվուն՝ Ռուսաստանիից, հավաքվում էր տարվա այդ եղանակին։ Այդտեղ էր ապրում նաև նրա զարմիկ և ապագա ամուսին Հակոն VII-ը։
Արքայադստեր 18-ամյակին՝ 1887 թվականին թագուհի Վիկտորիան թոռնուհուն նվիրել է ադամանդե վզնոց՝ Տիարա, որը ժառանգաբար փոխանցվել է և այժմ պտկանում է Նորվեգիայի Սոնյա թագուհուն ։
Մոդը իր քույրերի հետ միասին հարսնաքույր է եղել 1885 թվականին իր հորաքրոջ՝ արքայադուստր Բեատրիսի և Հենրիխ Բատենբերգցու հարսանիքին, ինչպես նաև 1893 թվականին իր եղբոր՝ Գեորգի, Յորքի դքսի և Վիկտորիա Մարիա Թեքսացու, Մեծ Բրիտանիայի ապագա թագավորի և թագուհու հարսանիքին ։
Ամուսնություն
Ուելսի արքայադուստր Ալեքսանդրան իր դուստրերի ամուսնանալու ցանկությանը ընդդիմացել է։ Նա ցանկանում էր, որ նրանք միշտ իր կողքին լինեն։ Այդ պատճառով Մոդի ավագ քույրը՝ Վիկտորիան, չի ամուսնացել։ Այնուամենայնիվ, 1888 թվականին Մոդը նշանվել է Պրուսիայի արքայազն Ֆրիդրիխ Լեոպոլդի հետ։ Այդ միությանը դեմ էր Ուելսի արքայադուստրը, որը հայտնի էր իր հակագերմանական հայացքներով։ Մոդը սիրահարված էր իր մանկության ընկերոջը՝ իր հարսի՝ Մարիա Թեքսացու կրտսեր եղբորը՝ արքայազն Ֆրանցիսկ Թեքսացուն։ Սակայն արքայազնը չի պատասխանել Մոդի գրած նամակներին ։
1895 թվականին արքայադուստր Մոդն ընդունել է իր զարմիկի՝ արքայազն Քրիստիան Ֆրեդերիկ Կարլ Գեորգ Վալդեմար Աքսել Դանիացու ամուսնության առաջարկը։ Նա Դանիայի թագաժառանգ Ֆրեդերիկի (1906 թվականից Դանիայի թագավորը) և Լովիսա Շվեդացու երկրորդ որդին էր։ Նրանց հարսանիքը կայացել է 1896 թվականի հուլիսի 22-ին Բուքինգհեմյան պալատի մասնավոր մատուռում, թագուհի Վիկտորիայի ներկայությամբ։ Արքայադուստր Մոդը հորից որպես նստավայր նվեր է ստացել Սանդրինգհեմյան պալատի մոտ գտնվող Էփլթոն հաուսը։ Ամուսնությունից հետո Մոդը ստացել է Նորին Թագավորական Մեծություն արքայադուստր Մոդ Դանիացի տիտղոսը ։
Նորվեգիայի թագուհի
1905 թվականի նոյեմբերի 18-ին՝ այն բանից հետո, երբ Նորվեգիան Շվեդիայի հետ ունիան խզեց, պառլամենտն արքայազն Կարլին ընտրում է Նորվեգիայի թագավոր։ Այդ ընտրության հարցում կարևոր դեր է ունեցել Մոդի՝ Բրիտանական թագավորական ընտանիքին պատկանելությունը։ Կարլն ընդունել է Նորվեգիայի գահը՝ ստանալով Հակոն VII թագադրման անունը, իսկ նրա որդին՝ Նորվեգիայի կրոն արքայազն Ուլաֆ անունը։
Արքայազն Կարլը Դանիական նավատորմի սպա էր և մինչը 1905 թվականը ընտանիքի հետ միասին բնակվում էր Դանիայում։ Թագավոր ընտրվելուց հետո ընտանիքը տեղափոխվել է Նորվեգիա։ 1906 թվականի հունիսի 22-ին Թրոնհեյմում, Նիդարոսի Մայր Տաճարում տեղի է ունեցել թագադրումը։ Դա դարձել է սկանդինավյան միապետի վերջին թագադրումը։ Հետագա բոլոր թագավորներն անցել են Ինվեստիտուրայի ընթացակարգով։
Իր պարզության և հումորի զգացումի շնորհիվ Մոդը շատ արագ ժողովրդականություն է ձեռք բերել Նորվեգիայում, նրա հիվանդություններն անցել են։ Հասարակության մեջ նա կարևոր դերակատարում է ունեցել, սակայն հաճախ էր այցելում հայրենի Բրիտանիա։ Մոդը ցուցամոլ չլինելով հանդերձ՝ խնամքով է վերաբերվել թագուհու իր դերին՝ օգտագործելով թագուհուն վայել զարդեր և հագուստ։ Թագուհին մի անգամ ասել է. «Այնպիսի երջանկություն է, որ ես այս երկրի թագուհին եմ, որտեղ ամեն ոք պարզություն է սիրում» ։
Նորվեգիայում եղած սկզբնական շրջանի բազմաթիվ լուսանկարներ են պահպանվել, որտեղ ամուսինները նորվեգական ժողովրդական տարազներով են։ Նրանք սիրում էին ձմեռային մարզաձևեր, օրինակ, դահուկներով սահել։ Թագուհին ակտիվորեն մասնակցում էր բարեգործական միջոցառումներին, հատկապես երեխաների ու կենդանիների հետ կապված, քաջալերում էր դերասաններին ու արվեստագետներին ։
Պատերազմական տարիներ
Առաջին համաշխարհային պատերազմի ժամանակ Մոդը կազմակերպում է Թագուհու կոմիտե, որի շրջանակներում սնունդ, հագուստ և դեղորայք է հավաքում նրանց համար, ովքեր առավել տուժել էին պատերազմի տարիներին։ Պատերազմի ընթացքում Մոդը դադարեցրել էր Բրիտանիա այցելությունները և միայնակության զգացողություն ուներ։ Այդ ընթացքում նա կրճատել էր իր ծախսերը՝ հասցնելով նվազագույնի։ Հայրենիք այցելությունները նա վերսկսել է ռազմական գործողությունների ավարտից հետո միայն։
Թագուհին աջակցություն է ցուցաբերել նորվեգական ֆեմինիստ  Կատտի Անկեր Մյոլլերին։ Զբաղվել է երեխաների համար նախատեսված կահույքի կատարելագործմամբ։ Ստեղծել է Օսլոյի անգլիական այգին։ 1921 թվականին նա վաճառել է իր մի քանի լուսանկարները՝ ստացված գումարը տրամադրելով բարեգործությանը ։
Որդու ամուսնություն
1929 թվականի մարտի 21-ին թագաժառանգ արքայազն Ուլաֆն ամուսնանում է շվեդական արքայադուստր Մարթա Սոֆիա Լովիս Դագմար Թյուրի (1901-1954) հետ, որը Կառլ Վեսթերգյոտլանդացու և արքայադուստր Ինգեբորգա Դանիացու դուստրն էր և Բելգիայի Ասթրիդ թագուհու քույրը։ Այդ ամուսնությունից ծնվել են երեք երեխա.արքայադուստր Ռագնհիլդը (1930-2012), արքայադուստր Ասթրիդը (ծնված 1932) ապագա թագավոր Հարալդ V-ը (ծնված 1937)։ Մարտան թագուհի չի դարձել․ 1954 թվականին, դեռևս թագավոր Հակոն VII-ի իշխանության ժամանակ մահացել է քաղցկեղից ։ Մոդից հետո Նորվեգիայի կոնսորտ թագուհի տիտղոսը կրել է ներկայիս թագուհի Սոնյան (թագուհի 1991 թվականից) ։
Կյանքի վերջին տարիներ
Կյանքի վերջին տարիները ծանր են եղել Մոդի համար։ 1931 թվականին մահացել է Մոդի ավագ քույրը՝ թագավորական արքայադուստր  Լուիզան։ 1935 թվականին կյանքից հեռացել է երկրորդ քույրը՝ Վիկտորիան, իսկ մեկ ամիս անց Մոդը կորցրել է իր եղբորը՝ թագավոր Գեորգ V-ին։ Այդպիսով, Էդուարդ VII թագավորի ու Ալեքսանդրա թագուհու երեխաներից միայն նա էր ողջ մնացել։ Թագուհին խորը դեպրեսիայի մեջ էր։ Նա ամեն օր նամակներ էր գրում իր հարսին՝ Մարիա Թեքսացուն, որի հետ մտերիմ է եղել ողջ կյանքի ընթացքում։ Նորվեգիայում նրան աջակցում էին ամուսինը, որդին և թոռները, սակայն թագուհու առողջությունն աստիճանաբար վատանում էր։ Կյանքի մայրամուտին նա գրեթե խլացել էր, ինչպես իր մայրը՝ թագուհի Ալեքսանդրան։ Մոդը տառապում էր նևրալգիայով և բրոնխիտով։ Մոդը հանրությանը վերջին անգամ ներկայացել է Ուեստմինստերյան աբբայությունում 1937 թվականի մայիսի 24-ին, իր զարմիկի՝ Ջորջ VI թագավորի և Եղիսաբեթ թագուհու թագադրման ժամանակ ։
Մահ
1938 թվականի հոկտեմբերին նա վերադառնում է Անգլիա։ Սկզբում նա կանգ է առնում Սանդրինգհեմյան պալատում, բայց հետո տեղափոխվում է Լոնդոն։ Թագուհին հիվանդանում է, նրա որովայնի խոռոչը վիրահատում են։ Նոյեմբերի 16-ին Նորվեգիայից ժամանում է Հակոն թագավորը։ 1938 թվականի նոյեմբերի 20-ին՝ իր 69-րդ տարեդարձից վեց օր առաջ և մոր մահվան 13-րդ տարելիցի օրը, Էփլթոն հաուսում սրտի անբավարարությունից մահանում է Մոդ թագուհին ։ Թագուհին չհասցրեց լինել Նորվեգիայի անկախության երկրորդ անկման ականատեսը, որը տեղի ունեցավ Երկրորդ համաշխարհային պատերազմում Երրորդ Ռայխի օկուպացիայի արդյունքում։ Նորվեգայի թերթերին արգելված էր կիրակի օրերին լուրեր հրապարակել, սակայն այդ օրը թույլատրվել է, որ թերթերը Նորվեգիայի ժողովրդին հայտնեն  իրենց թագուհու մահվան բոթը։ Թագուհու մարմինը փոխադրվել է Նորվեգիա բրիտանական գծանավով (HMS Royal Oak) և հրաժեշտի համար տեղադրվել է Օսլոյի մի փոքրիկ եկեղեցում ։ Մոդին հուղարկավորել են Աքերսհուս ամրոցում, դեկտեմբերի 8-ին։ Օկուպացումի ավարտից հետո Հակոն VII թագավորը վերադարձել է Նորվեգիայի գահին և կյանքից հեռացել է Մոդի մահից 19 տարի հետո, 1957 թվականին։ Նա թաղված է կնոջ կողքին ։ Նրանց որդին՝ Ուլաֆ V-ը թագավորել է 1957 թվականից մինչև 1991 թվականը։
Հիշատակ
Ի պատիվ Մոդ թագուհու անվանվել է.
Նորաձևության առաջատար
Մոդը նորաձև հագնվողի համբավ է ձեռք բերել։ 2005 թվականին Վիկտորիայի և Ալբերտի թանգարանում (V&A) տեղի է ունեցել նրա նրբաճաշակ զգեստապահարանի ցուցահանդեսը ։ Մոդի զգեստների բազմաթիվ տարրեր պագրվել են Ոճ և պերճանք (Style and Splendour) կատալոգում Նորվեգիայի թագուհի Մոդի զգեստապահարան 1896-1938 խորագրով։
յի պարգևներ
1887 թվականի օգոստոսի 6-ին Վիկտորիա թագուհին շքանշաններ է հանձնել Մոդին, Վիկտորիային և Լուիզային.
Արտաքին հղումներ
Կատեգորիա:Վինձորներ Կատեգորիա:Նորվեգիայի թագուհիներ Կատեգորիա:Նորվեգիայի պատմություն Կատեգորիա:20-րդ դարը Միացյալ Թագավորությունում Կատեգորիա:Վիկտորիայի և Ալբերտի թագավորական շքանշանի ասպետ կանայք Կատեգորիա:Հնդկական թագի շքանշանի ասպետ կանայք
Նովոսարաևո
Նովոսարաևո (Новосараево, Яңы һарай), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 288 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելեբեևսկի շրջանի բնակավայրեր
Նախագահական ընտրություններ Բելառուսում (2020)
Բելառուսի Հանրապետության 2020 թվականի նախագահական ընտրություններ (Выбары Прэзідэнта Рэспублікі Беларусь 2020 года), Բելառուսի նախագահի վեցերորդ հերթական ընտրությունները, որոնք սպասվում են 2020 թվականի օգոստոսի 30-ից ոչ ուշ, մինչ այդ նախորդ ընտրությունները կայացել էին 2015 թվականի հոկտեմբերի 11-ին։
Նախապատմություն
Վեցերորդ նախագահական ընտրությունները տեղի կունենան երկու անգամ փոփոխված Սահմանադրության համաձայն՝ 1996 և 2004 թվականների հանրաքվեների ընթացքում։ 1996 թվականի նոյեմբերին կայացած առաջին նիստի ընթացքում տեղի է ունեցել նախագահի լիազորությունների ընդլայնում և երկպալատանի խորհրդարանի՝ Ազգային ժողովի ստեղծում։ 2004 թվականի երկրորդ հանրաքվեի արդյունքում Սահմանադրությունից հանվել է նախագահական ժամկետների սահմանափակումը։ Նախագահի պաշտոնը, ընդ որում, 1994 թվականին պաշտոնը ստանձնելուց հետո, զբաղեցնում է Ալեքսանդր Լուկաշենկոն, որը հաղթանակ է տարել 1994, 2001, 2006, 2010, 2015 թվականների ընտրություններում։ Սահմանադրական դատարանի, Գերագույն դատարանի և բոլոր մակարդակների մյուս դատարանների բոլոր դատավորներին նշանակում է Գերագույն դատարանի և մյուս դատարանների նախագահներից 6-ը։
Ընտրական համակարգ
Բելառուսի Հանրապետության Սահմանադրության համաձայն՝ Բելառուսի Հանրապետության նախագահն ընտրվում է 5 տարի ժամկետով և պաշտոնը ստանձնում երդումից հետո (Սահմանադրության 81-րդ հոդված)։ Բելառուսի Հանրապետության նախագահի ընտրությունները նշանակվում են Բելառուսի Հանրապետության Ազգային ժողովի Ներկայացուցիչների պալատի կողմից ոչ ուշ, քան հինգ ամիս առաջ և անցկացվում են կիրակի՝ գործող նախագահի լիազորությունների ժամկետը լրանալուց ոչ ուշ, քան երկու ամիս առաջ (հոդված 81)։ Նախագահ կարող է ընտրվել 35 տարեկանից ոչ երիտասարդ, ընտրական իրավունք ունեցող և Բելառուսի Հանրապետությունում մշտապես բնակվող Բելառուսի Հանրապետության քաղաքացին՝ ընտրություններից անմիջապես առաջ առնվազն տասը տարի (հոդված 80)։ Բելառուսի Հանրապետության նախագահի թեկնածու լինելու իրավունք չունի դատվածություն ունեցող քաղաքացին։
Նախագահի ընտրություններում քվեարկելու իրավունք ունեն 18 տարին լրացած Բելառուսի Հանրապետության քաղաքացիները ։
Օրացուցային պլան
Մոխրագույն գույնով նշվում է պլանի ընթացիկ փուլը։
Ծանոթագրություններ
Կատեգորիա:2020 ընտրություններ
Աճանան (գետ)
Աճանան, Եջանան, Խալաջ, Հալաջ, Հաճանան, Ներքին Նորաշենիկ, Օխտարիգետ, գետ Հայաստանում, Ողջիի ձախ վտակը։ Երկարությունը 29 կմ է, ավազանը 130 կմ²։ Սկիզբ է առնում Բարգուշատի լեռնաշղթայի հարավային լանջերից, 2700 մ բարձրությունից։ Վերին հոսանքն անցնում է անտառապատ ձորով։ Տարեկան միջին ծախսը 0,92 մ³/վրկ, առավելագույնը 14,4 մ³/վրկ, տարեկան հոսքը 29,0 մլն. մ³  ։
Ծանոթագրություններվբ ջևֆտհցըցցըցտըցտըտըիտևգըհգբյհհ
Կատեգորիա:Սյունիքի մարզի գետեր Կատեգորիա:Ողջի գետի վտակներ
(7855) Տագոր
(7855) Տագոր (Tagore), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,673806 ա. մ., առավելագույնը մոտենում է 2,4186 ա. մ. հեռավորության վրա և հեռանում 2,929 ա. մ. ։ Արեգակի շուրջ մեկ ամբողջական պտույտ է կատարում 1596,96 երկրային օրվա ընթացքում, իր ուղեծրով շարժվելով միջինում 0,225429 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,15° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ձորագետ
Ձորագետ, Բերդուջ, Կամենկա, Ձոր, Մեծ ջուր, Պալըղ, Սազիմ, Տաշրաջուր, գետ Հայաստանի Լոռու մարզում, Դեբեդի ձախ օժանդակը ։
Երկարությունը 67 կմ է։ Սկիզբ է առնում Ջավախքի լեռնաշղթայի լանջերից։ Լեռնահարթավայրային տիպի գետ է։ Վերին հոսանքում՝ Լոռվա սարահարթում, ունի հարթավայրային բնույթ՝ դանդաղահոս է, ցածրադիր, երբեմն ճահճապատ ափերով և հաճախ առաջացնում է գալարներ։ Միջին հոսանքում՝ Ստեփանավան քաղաքից ներքև, գետը, ընդունելով Տաշիր խոշոր վտակը, մտնում է խոր, մինչև 100-120 մ խորությամբ կիրճերի մեջ։ Գետահովիտը նեղանում է՝ վերածվելով կիրճի, այնուհետև նեղ ու խորը կանիոնի։ Ձորագետի ջրահավաք ավազանի մակերեսը 1460 կմ2 է ։
Ժորնյակի (գյուղ, Գլոբինոյի շրջան)
Ժորնյակի (Жорняки), գյուղ Ուկրաինայի Պոլտավայի մարզի Գլոբինոյի շրջանում։
Ձորագետ
Առավել խոշոր վտակը Տաշիր գետն է, որը սկիզբ է առնում Վիրահայոց լեռնաշղթայի լանջերից, հոսում Լոռվա սարահարթով, թափվելով Ձորագետ՝ գետաբերանից 28 կմ հեռավորության վրա։ Վերին հոսանքում Գարգառ վտակն ընդունելուց հետո հովիտը լայնանում է, Ձորագետը միանում է Փամբակ գետին և սկզբնավորում Դեբեդ գետը։
Ժորնյակի (գյուղ, Գլոբինոյի շրջան)
2001 թվականի տվյալներով Ժորնյակի գյուղում բնակվում էր 12 մարդ։ Բնակավայրը զբաղեցնում է 0,257 կմ² տարածք։ Բնակչության խտությունը կազմում էր 46,69 մարդ/կմ²։
Ձորագետ
Գետն ունի արևելք-հարավ-արևելք ուղղություն և մոտիկ է Բազումի լեռնաշղթայի ստորոտին, հետևաբար ավելի երկար վտակները միանում են ձախից, ինչպես օր.՝ Սևաբերդը, Տաշիրը, Ուռուտը, Հովանաձորը, որոնցից առաջին երկուսն ավելի ջրառատ են։ Աջակողմյան վտակներից են Չքնաղը և Գարգառը։
Ժորնյակի (գյուղ, Գլոբինոյի շրջան)
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Ձորագետ
Անվանում
Հին աղբյուրներում հիշատակվում է Տաշրաջուր անունով։ Նախահեղափոխական շրջանի ռուսական քարտեզների վրա նշված է «Կամենկա» անունով ։
Փամբակ (գետ, Լոռու մարզ)
Փամբակ, գետ Հայաստանի Լոռու մարզում, Դեբեդի հիմնական վտակը։ Գետի ակունքը գտնվում է Ջաջուռի լեռնանցքի արևելյան լանջին, և Թումանյան քաղաքում միախառնվելով Ձորագետին կազմավորում է Դեբեդ գետը։ Երկարությունը 86 կմ ։ Գետի ավազանը 1370 քկմ է։ Շրջապատված է՝ հյուսիսից Բազումի, հարավից՝ Փամբակի լեռնաշղթաներով։ Գետահովիտն ընդարձակ կիրճ է, որը գետաբերանի հատվածում փոխվում է խորը կանիոնի։ Առավել խոշոր վտակը Ձորագետն է։ Միջին բարձրությունը 1926 մ։ Ունի ոռոգման կարևոր նշանակություն։ Փամբակի վտակների ջրերով է սնվում Շիրակամուտի ջրանցքը ։
Աղբյուրներ
Կատեգորիա:Լոռու մարզի գետեր Կատեգորիա:Դեբեդ գետի վտակներ
Հին Գետիկ վանք
Հին Գետիկ վանք, 9-12-րդ դարերի հուշարձանախումբ։ Գտնվում է Մարտունի (գյուղ)-ում։ Հյուսիսային Հայաստանի հոգևոր մշակութային նշանավոր կենտրոն Հին Գետիկ վանքում կարևոր դեր է ունեցել Մխիթար Գոշը։ Երկրաշարժից Գետիկ վանքը կործանվելուց հետո Մխիթար Գոշը դիմել է Զաքարե և Իվանե իշխաններին՝ խնդրելով նոր տեղ վանքի կառուցման համար, քանի որ հինը վերականգնելն անհնար էր։ Զաքարյան իշխանները հատկացրել են Տանձոտի ձորը, ուր կառուցվել է Նոր Գետիկը։ Հուշարձանախումբը, որ վարդագույն քարից կառուցված լինելու համար հայտնի է եղել Կարմիր եղցի անունով, բաղկացած է եկեղեցիներից, ժամատնից, միաբանության շենքերից և այլ կառույցներից։ Համալիրում հնագույն շինությունը խաչաձև հատակագծով, չորս ավանդատներով, կոպտատաշ քարով շարված գրեթե կանգուն եկեղեցին է (9--10-րդ դդ.)։ 12-րդ դարում կառուցված գլխավոր եկեղեցին երկաստիճան գետնախարիսխի վրա հաստատված, չորս անկյուններում կրկնահատակ ավանդատներով գմբեթասրահ է ( 12 * 17 մ)` երեսպատված բազմագույն սրբատաշ քարերով։ Հյուսիսային ճակատը մշակված է հովհարաձև ավարտով պսակված եռանկյունաձև երկու խորշով, որոնց միջև բացվող մուտքը կենտրոնից քիչ արևմուտք է երիզված երկրաչափական նախշերով քանդակազարդ շրջանակով։ Արտակարգ շքեղությամբ առավել ուշագրավ է եկեղեցու արևմտյան մուտքը, որի միակտուր քարից կողերի և դրանց հաջորդող դեկորատիվ զույգ որմնասյուների միջև որմի մակերեսը մշակված է շեղանկյուն քարե սալիկներով։ Եկեղեցուն արևմուտքից կից է կոպտատաշ քարից մի շինություն, հավանաբար` ժամատուն։ Հայտնաբերվել են եկեղեցու արտաքին և ներքին հարդարանքի բազմաթիվ բեկորներ, շինարարական և նվիրատվական արձանագրությունների մասեր, 9--13-րդ դարերի գեղաքանդակ խաչքարեր։ Եկեղեցու մի քանի քարերի վրա փորագրված է քարագործ վարպետի անվան Խ սկզբնատառը։ Հին գետիկի ճարտարապետն է Հովասափը։
Կատեգորիա:Հուշահամալիրներ
Սևախածի սուզահավ
Արտաքին կառուցվածք
Մարմնի երկարությունը 58-73 սմ է, թևերի բացվածքը՝ 110-130 սմ, կենդանի զանգվածը՝ 3 կգ։ Կտուցն ուղիղ է, բնադրման շրջանում կոկորդը սև բծով է, մեջքը՝ ցայտուն վանդակավոր սպիտակ նախշերով։ Հետբնադրման շրջանում վզի առջևի բաց գույնի հատվածը ցայտերանգ է հետին մասի մուգ հատվածի համադրությամբ։ Մարմնի կողքերը ակնառու սպիտակ հատվածով են, մեջքը՝ մուգ՝ առանց նախշերի։
Սննդառություն
Սնվում է ձկներով։
Հայաստանում (Սևանա լճի ավազանում) սևախածի սուզահավի հայտնվելը (4 թռչուն) վավերացվել է 1930 թվականին և 1994 թվականին։
Վաչե Մամիկոնյան (նախարար)
Վաչե Մամիկոնյան, հայ նախարար Մեծ Հայքում, Տարոնի և Տայքի տեր, սպարապետ Արտավազդ Մամիկոնյանի (338-350) որդին, Արտավազդի հայրը, Մամիկոնյանների նախարարական տոհմից ։
Կենսագրություն
376 թվականին, սպարապետ Մուշեղ Մամիկոնյանի սպանությունից հետո, Մեծ Հայքի արքա Վարազդատի (374-378) հրամանով նշանակվում է Մամիկոնյան տոհմի տանուտեր։ 377 թվականին նահապետական իշխանությունը հանձնում է Պարսկաստանից վերադարձած հորեղբոր՝ Արտաշենի որդի՝ Մանվելին։ 379 թվականին մասնակցում է Բագրևանդի ճակատամարտին, որում սպարապետ Մանվել Մամիկոնյանը պարտության է մատնում պարսկական բանակով Մեծ Հայք ներխուժած Մերուժան Արծրունուն։ Պատերազմի ժամանակ, ձիու տակ մնալով զոհվում է Վաչե Մամիկոնյանը։ Մանվել Մամիկոնյանից գաղտնի պատերզմին մասնակցում է նաև Վաչեի որդին՝ պատանի Արտավազդը ։
Ծանոթագրություններ
Կատեգորիա:Մամիկոնյաններ Կատեգորիա:4-րդ դարի հայեր
Ինքնանկար (Իսաբեկյան)
«Ինքնանկար», ՀԽՍՀ ժողովրդական նկարիչ Էդուարդ Իսաբեկյանի տարբեր տարիների ստեղծած ինքնանկարներ, որոնք բնութագրում են Իսաբեկյանին։
«Ինքնանկար, 1939», նկարչի դիմանկար-ստեղծագործություններից ամենավաղ պահպանված օրինակն է։ Տարիքային առանձնահատկությանը համապատասխան Իսաբեկյանը դիտողին է նայում վեհ, առնական կեցվածքով, գեղեցիկ արտաքինի (դիմագծերի, գլխի, պարանոցի) ներքին արտիստականության ու ինքնաճանաչողության ձգտման խորությամբ։ Այն զուսպ է տրամադրությամբ, ինքնամփոփ, իսկ խոշոր աչքերի թանձր սևությունն ու հոնքաճակատի լարված կնճռափոսն ընդգծում են բարդ ու կամային խառնվածքը, հզորությունը ։
«Ինքնանկար, 1965», ինքնադիմանկարը ներկայացված է դեկորատիվ, գունագեղ բնապատկերի ֆոնին։ Նկարիչն իրեն պատկերել է ստեղծագործական աշխատանքը խոհերով ընդհատած պահին, պատկերակալի դիմաց, մարմնի բարդ՝ իրանի կիսաֆիգուր, դեմքի երեք քառորդ դիրքով, հուժկու դաստակները թիկունքից իրար հակած։ Կերպարն ու բնապատկերն ունեն և՛ գունային, և՛ գաղափարային համադրում։ Հեղինակն իրեն տեսնում է որպես իր հայրենիքի լեռների ուժն ու ամրությունը կրող հարազատ զավակ, իսկ նկարչի՝ իր ստեղծագործ բնույթը համեմատում ժողովրդի հոգևոր արժեքների՝ այս դեպքում Տաթևի վանքի պատկերի հետ ։
«Ինքնանկար, 1974», 1970-ականների դիմանկարներից աչքի է ընկնում 1974 թվականի «Ինքնանկարը»։ «Ինքնանկարն» առաջադրում է արվեստագետ-նկարչի ստեղծագործման պահը` կանգնած կտավի առջև, վրձինը ձեռքին։ Երևակայական ճարտարապետական ձևերի ծավալների, կիսակամարների կոր կրկնակի ռիթմը, կանացի ֆիգուրների ուրվապատկերների միասնականությունը, երկնքի բաց կապույտ գունաբծերի համադրմամբ յուրահատուկ խորություն են հաղորդում կտավին, նպաստում բանաստեղծական մթնոլորտին, ստեղծագործական ընթացքին, ընկալվում իբրև արվեստագետի ապրելակերպ և ընդգծում արվեստագետի ստեղծագործ ոգին։ Նկարիչը «աշխատանքն» ընկալում է իբրև կեցություն ։
«Ինքնանկար, 1994», ժանրի կամերային ստեղծագործություններից վերջինն աչքի է ընկնում գունաբծային էքսպրեսիայով։ Նկարիչ-արվեստագետը աչքերի բարի արտահայտությամբ նայում է դիտողին։ Մազերի, բեղերի բաց կապույտը համահունչ է գունային ակտիվ լրացումներին` կարմրադեղին, կապույտ արտաքին վրձնագծերին։ Կտավը կարծես նկարչի ներքին հախուռնության, էներգիայի գեղանկարչական պատկերայնության համարժեքն է, հուզական պոռթկման գունա-ֆակտուրային դրսևորումը ։
Ինքնանկարը յուրահատուկ է, իբրև Էդուարդ Իսաբեկյանի գեղանկարչության ստեղծագործական վերջին փուլի օրինակներից մեկը, արվեստագետի անսահման կենսունակության, արարելու բնածին պահանջի կանչով։
Արտաքին հղումներ
Կատեգորիա:Էդուարդ Իսաբեկյանի նկարներ
Տոյոնո
Տոյոնո (豊能町), Ճապոնիայի Օսակա պրեֆեկտուրայի Տոյոնո գավառում գտնվող ավան։ Ավանի մակերեսը կազմում է 34,37 կմ², բնակչությունը՝ 20 221 մարդ (2014 թվականի օգոստոսի 1-ի տվյալների համաձայն) , բնակչության խտությունը՝ 588,33 մարդ/կմ²։
Աշխարհագրական դիրք
Տոյոնո ավանը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս ավանի հետ սահմանակցում են Իբարակի, Մինոո, Կամեոկա, Կավանիսի քաղաքները և Նոսե ավանը։
Բնակչություն
Ավանի բնակչությունը կազմում է 20 221 մարդ (2014 թվականի օգոստոսի 1-ի տվյալների համաձայն), իսկ խտությունը՝ 588,33 մարդ/կմ²։ Բնակչության թվաքանակի փոփոխությունը՝ 1980-2005 թվականներին.
Սիմվոլիկա
Ավանը խորհրդանշող ծառ է համարվում կրիպտոմերիան, ծաղիկ՝ խատուտիկը, թռչուն՝ Cettia diphone-ը ։
Արտաքին հղումներ
Կատեգորիա:Օսակա պրեֆեկտուրայի ավաններ
Սկրաուպի ռեակցիա
Սկրաուպի Ռեակցիա, քինոլինի (III),նրա նմանակների և ածանցյալների սինթեզը անիլինի (I), նրա համապատասխան նմանակների ու ածանցյալների և գլիցերինի փոխազդեցությամբ։ Ռեակցիան իրականացնում են դեհիդրատացնող (H2SO4,Н3Р04) և օքսիդացնող (նիտրաբենզոլ և այլն) նյութերի առկայությամբ։ Դեհիդրատացնող խառնուրդի ազդեցությամբ գլիցերինը վեր է ածվում ակրոլեինի (II), որը և մասնակցում է հիմնական ռեակցիային։
Ռեակցիան 1880-ին հայտնաբերել է ավստրիացի քիմիկոս Զդենկո Հանս Սկրաուպը (1850—1910)։ Օգտագործվում է քիմիայի աշխատանոցներում և արդյունաբերության մեջ՝ դեղանյութեր ու ֆոտոսենսիբիլիզատորներ ստանալու նամար։
Կատեգորիա:Սկրաուպի ռեակցիա
Նախադպրոցական դաստիարակությունը Հայաստանում
Նախադպրոցական դաստիարակություն, 2011 թվականից Երևանի ավելի քան 160 համայնքային մանկապարտեզներ գործում են անվճար։
Առաջին մանկապարտեզի ստեղծումը
Հայկական առաջին մանկապարտեզը հիմնել է Գայանե Հովհաննիսյանը (Մատակյան) 1882 թվականին Թիֆլիսում (այնտեղ աշխատել է նաև Ղազարոս Աղայանը), իսկ 1883 թվականին նա մանկապարտեզ է բացել նաև Երևանում։ 19-րդ դարի նախադպրոցական դաստիարակության հայ երախտավորներից են նաև Սոֆյա Արղության-Երկայնաբազուկը, Սոֆյա Բաբայանը և ուրիշներ։ 1920-ական թվականների սկզբներին ՀԽՍՀ լուսժողկոմատում ստեղծվել է նախադպրոցական դաստիարակության բաժին։ 1921 թվականին Երևանում բացվել է մանկապարտեզ, որը դարձել է նաև նախադպրոցական կրթության կենտրոն։ 1922 թվականին կազմակերպվել են նախադպրոց, դաստիարակության աշխատողների պատրաստման և վերապատրաստման առաջին դասընթացները։ 1928 թվականին ՀԽՍՀ-ում գործել են 51 նախադպրոցական հիմնարկներ՝ մանկամսուրներ և մանկապարտեզներ պատրաստելու նպատակով մանկավարժական տեխնիկումներում ստեղծվել են նախադպրոց, բաժիններ, իսկ 1938 թվականին Երևանում հիմնադրվել է նախադպրոց, ուսումնարան՝ հեռակա բաժնով։ 1939 թվականին Երևանի մանկավարժական ինստիտուտում բացվել է նախադպրոց, (այժմ՝ նախադպրոցական, սկզբնական և հատուկ կրթության) ֆակուլտետը։
Հետպատերազմյան շրջանից մինչև մեր օրեր
Հետպատերազմյան տարիներին զգալիորեն ավելացել է նախադպրոցական հիմնարկների ցանցը։ Ստեղծվել է նախադպրոցական հիմնարկի նոր տիպ՝ մսուր-մանկապարտեզ։ 1989 թվականին հանրապետությունում գործել են1335 նախադպրոցական հիմնարկներ, ինչպես նաև գերատեսչական ենթակայության 80 մսուր-մանկապարտեզ (130 հազար երեխա), որոնց ավելի քան 70 %-ը՝ տիպային շենքերում։
ՀՀ-ի անկախացումից հետո անցումային փուլի դժվարությունները բացասաբար են անդրադարձել նաև նախադպրոցական հիմնարկների վրա. բազմաթիվ մանկապարտեզներ դադարել են գործելուց, նվազել է նաև դրանցում ընդգրկված երեխաների թիվը։ 1990-ական թվականների կեսերից, հանրապետությունում կրթական բնագավառի բարեփոխումների իրականացմանը զուգահեռ, առանձնահատուկ ուշադրություն է դարձվում կրտսեր տարիքի երեխաների կրթությանը և դաստիարակությանը։ Դրան նպաստում է նաև «Նախադպրոցական կրթության մասին» (2005) ՀՀ օրենքը, որով կարգավորվում են նախադպրոցական կրթության համակարգի գործունեության և զարգացման իրավական, կազմակերպչական և ֆինանսական հիմքերը։
Նախադպրոցական կրթությունը ՀՀ-ում իրականացվում է հիմնականում համայնքային ենթակայության (1996 թվականից) նախադպրոցական հաստատություններում և մասնակիորեն՝ գերատեսչական ենթակայության մանկապարտեզներում, ինչպես նաև 17 ոչ պետական նախակրթարաններում (առաջինը բացվել է 1999 թվականին), կրթահամալիրների կազմում գործող առանձին բաժիններում (մանկապարտեզ-կրտսեր դպրոց) կամ նախադպրոցական դասարաններում։ Նախադպրոցական հաստատություններում ապահովվում են երեխայի խնամքը, առողջությունը, դաստիարակությունը, կրթությունը։
Կրիվա (գյուղ, Խուստի շրջան)
Կրիվա (Крива), գյուղ Ուկրաինայի Անդրկարպատյան մարզի Խուստի շրջանում։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Նովոսաֆարովո (գյուղ, Միշկինսկի շրջան)
Նովոսաֆարովո (Новосафарово, Яңы Сафар), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 32 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միշկինսկի շրջանի բնակավայրեր
(7856) Վիկտորբիկով
(7856) Վիկտորբիկով (Viktorbykov), աստերոիդ աստերոիդների հիմնական գոտում։ Հայտնաբերվել է 1975 թվականի նոյեմբերի 1-ին Տամարա Սմիռնովայի կողմից Նաուչնիում ։
Միջին հեռավորությունը Արեգակից կազմում է 3,193335 ա. մ., առավելագույնը մոտենում է 2,7483 ա. մ. հեռավորության վրա և հեռանում 3,6383 ա. մ. ։ Արեգակի շուրջ մեկ ամբողջական պտույտ է կատարում 2084,32 երկրային օրվա ընթացքում, իր ուղեծրով շարժվելով միջինում 0,172718 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,16° անկյուն։
Արտաքին հղումներ
Կատեգորիա:1975 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Missoni
Missoni (Missoni), իտալական բարձր նորաձևության տուն, որը մասնագիտացված է տղամարդկանց, կանաց և մանկական հագուստի, կոշիկի և պարագաների արտադրության մեջ։
Պատմություն
Ընկերությունը հիմնադրվել է 1953 թվականին, երբ Օտտավիո և Ռոզիտա Միսոնները բացել են ոչ մեծ տրիկոտաժի արտադրամաս Իտալիայում՝ Գալարատեում։ Նրանք իրենց առաջին հավաքածուն ներկայացրել են Missoni ապրանքանիշի ներքո Միլանում 1958 թվականին։ Ապրանքանիշը ծաղկում է ապրել նորաձևության խմբագիր Աննա Պյաջիի աջակցությամբ, ապա՝ Arianna ամսագրում։
Ռոզիտան 1965 թվականին Նյու Յորքում ծանոթացել է ֆրանսիացի ոճաբան Էմանուել Կհանի հետ, ինչն էլ հանգեցրել է համագործակցության և հաջորդ տարում նոր հավաքածուի ստեղծման։
1967 թվականի ապրիլին նրանց հրավիրել են հավաքածուն Ֆլորենցիայում՝ Պիտտիում ցուցադրելու։ Ռոզիտան մոդելներին պատվիրել է հանել կրծկալները, ենթադրաբար այն բանի պատճառով, որ դրանք ոչ ճիշտ գույնի են եղել և ցուցադրել է լամից բարակ վերնաշապիկները։ Նյութը լույսի տակ դարձել է թափանցիկ և առաջացրել սենսացիա։ Միսոնները հաջորդ տարի չեն հրավիրվել, բայց բիզնեսը ծաղկել է։ Missoni-ի դիզայներներին ԱՄՆ-ում պաշտպանել է Դիանա Վրիլանդը՝ ամերիկյան Վոգի խմբագիրը և նրա մասնակցությամբ Նյու Յորքում անցկացվել է ապրանքանիշի ցուցադրությունը։ Հավաքածուն 1968 թվականին հայտնվել է Բլումինգդեյլդե հանրախանութում։ Առաջին տրիկոաժի գործարանը բացվել է 1969 թվականին Սումիրագոյում։
1976 թվականին Միլանում բացվել է առաջին «Missoni» մոնոբրենդային բուտիկը։
1979 թվականին թողարկվել է ապրանքանիշի տղամարդկանց գիծը։
Միսոնին աշխարհում իր ազդեցության գագաթնակետին է հասել 1970-ական թվականների սկզբներին։ Ապա Թայ Միսոնին սկսել է ավելի շատ հետաքրքրվել այլ նախագծերով․ Լա Սկալայի համար կոստյումների նախագծմամաբ, գորգերով և գոբելենով։ Ռոզիտա Միսոնին կորցրել է հետաքրքրությունը նորաձևության նկատմամբ 1990-ական թվականներին, և 1998 թվականին նրա դուստրը՝ Անժելան փոխարինել է նրան, այն դեպքում, երբ Ռոզիտան զբաղվում էր Missoni Home ընկերությամբ ։
2011 թվականի սեպտեմբերի 13-ին Missoniին հայտնվել է թերթերի վերնագրերում, երբ Target Stores-ը իրենց խանութներում և իրենց կայքում առաջարկել է Missoni-ի արտադրանքի էժան տարբերակները։ Շատ ապրանքներ վաճառվել են 24 ժամվա ընթացքում, խանութներից դուրս երկար հերթեր էին, և նպատակային կայքը ծանրաբեռնված էր։ Որոշ ապրանքներ մի քանի ժամվա ընթացքում Իբէյում հայտնվել են ավելի բարձր գնով, և Target-ը չի թարմացրել դրանք ։
2017 թվականին Ջենիֆեր Լոպեսը և Միսոնին միավորվել են «Կանանց քաղցկեղի հետազոտությունների հիմնադրամի» և «Saks Fifth Avenue» հետ՝ քաղցկեղի վերլուծության համար դրամահավաք կազմակերպելու համար։ Լոպեսն օգնում է գովազդել Միսոնիի եռյակները՝ 35 դոլար սահմանափակ քանակով, իսկ շահույթը գնում է 12 տարբեր բարեգործական կազմակերպությունների՝ այդ հիվանդության դեմ պայքարելու համար ։
Ապրանքանիշներ
Միսոնիի ապրանքանիշներից են՝ Missoni Sport-ին, որը ի սկզբանե արտոնագրվել և շահագործման է հանձնվել 2002 թվականի հունվարին, ներկայումս դադարեցված է։ 1998 թվականին թողարկվել է նոր M Missoni գիծը, որը արտադրվում և տարածվում է «Marzotto»։
«Missoni Home»-ը իր արմատներն ունի կահույքի կտորներում, որոնք թողարկվել են 1981 թվականին Ռոզիտներ ընտանեկան ֆիրմայի հետ համագործակցությամբ։
Ապրանքանիշը իր առաջին օծանելիքը թողարկել է 1982 թվականին։ Ներկայումս արտոնագիրը պատկանում է Estée Lauder ընկերությանը։
2005 թվականի նոյեմբերին Միսոնին և «Rezidor Hotel Group» համաձայնագիր է ստորագրել «Missoni» հյուրանոցի ստեղծման մասին ։
2009 թվականին ամռանը ապրանքանիշը Էդինբուրգում՝ Շոտլանդիայում, բացել է իր առաջին հինգաստղանի հյուրանոցը՝ Hotel Missoni Edinburgh-ը։ Հյուրանոցի վերաբերյալ համաձայնագիրը դադարեցվել է 2014 թվականին։
2017 թվականին Missoni Baia-ն Միսոնիի բնակելի անշարժ գույքի ոլորտում առաջին ձեռնարկությունը իր ճանապարհն է բացել դեպի Ֆլորիդա՝ Մայամի։ 249 միավորից բաղկացած համալիրի կառուցումը ավարտվել է 2020 թվականին ։
Ժառանգություն
1996 թվականին Օտավիո և Ռոզիտա Միսոնները բիզնեսի հսկողությունը հանձնել են իրենց 3 երեխաներին․ Վիտորիո Միսոնիին մարքետինգի գծով տնօրենն էր (մինչև 2013 թվականը), Լուկան՝ տղամարդկանց հագուստի դիզայներ էր (մինչև 2008 թվականը), Անժելան կանանց հագուստի գծով դիզայներ էր, իսկ Լուկայից հետո՝ նաև տղամարդկանց (մինչև 2014 թվական), երբ նա պատասխանատու է դարձել արխիվի և իրադարձությունների համար։ Մարգարիտա Միսոնին զբաղվել է պարագաների դիզայնով և Միսոնիի համար մոդելներով։ Ներկայումս նա ղեկավարում է մանկական հագուստի իր սեփական գիծը, որը ոչ մի կերպ կապված չէ ապրանքանիշի հետ։
2014 թվականից Միսոնիի ստեղծագործական տնօրենն է դարձել Ռոսելա Ջարդինին՝ Moschino նորաձևության տան նախկին դիզայները ։
Ծանոթագրություններ
Կատեգորիա:Իտալիայի ընկերություններ Կատեգորիա:Նորաձևություն Կատեգորիա:Իտալիայի արտադրող ընկերություններ
Իմանի
Նադիա Մլաջաո (Nadia Mladjao, ծնվել է 1979 թվականի ապրիլի 5-ին), ավելի հայտնի է ինչպես Իմանի (Imany), ֆրանսիացի երգչուհի։ Նրա բեմական անունը՝ Իմանին, սվահիլիից թարգմանաբար նշանակում է հավատ։ Երգչուհու ձայնասկավառակը (The Shape of a Broken Heart), որը թողարկվել է 2011 թվականին Ֆրանսիայում, Հունաստանում և Լեհաստանում ստացել է Platinium կարգավիճակ։
Կենսագրություն
Նադիան ծնվել է 1979 թվականին ֆրանսիական Մարսելին հարակից Մարտիգ համայնքում։ Ծնողները ծագումով Կոմորյան կղզիներից են ։ Երիտասարդ ժամանակ նա մարզուհի էր, ով զբաղվում էր բարձր ցատկով։ Մինչ Ֆրանսիա վերադառնալը և երգչուհու կարիերայով զբաղվելը , նա 7 տարի ապրել է ԱՄՆ-ում  ։
Կոկվտիք
Կոկվտիք, գյուղ Արևմտյան Հայաստանում, Բիթլիսի վիլայեթի Սասունի գավառակում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Ժուկի (գյուղ, Գլոբինոյի շրջան)
Ժուկի (Жуки), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Ժուկի գյուղում բնակվում էր 632 մարդ։ Բնակավայրը զբաղեցնում է 3271 կմ² տարածք։ Բնակչության խտությունը կազմում էր 193,21 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Մինի Մ. Քոքս
'''Մինի Մ. Քոքս''' (Minnie M. (Geddings) Cox, ), ամերիկացի ուսուցիչ, առաջին աֆրոամերիկացի կինը, ով Միացյալ Նահանգներում եղել է փոստի պետ ։ 1900-ական թվականների սկզբում նա դարձավ ազգային տարաձայնությունների պատճառ, երբ տեղաբնակ սպիտակամորթ քաղաքացիները փորձեցին ստիպել նրան դուրս գալ աշխատանքից։ Քոքսը համարվում է նաև ԱՄՆ-ում սևամորթի պատկանող պետական բանկի, ինչպես նաև ապահովագրական ընկերության համահիմնադիր։
Կենսագրություն
Մինի Մ. Գեդինգսը ծնվել է 1869 թվականին Միսսիսիպի նահանգի Լեքսինգտոն քաղաքում, Մարի և Ուիլյամ Գեդինգսների ընտանիքում ։ 19 տարեկան հասակում ավարտել է Ֆիսկի համալսարանը՝ մանկավարժի որակավորմամբ ։ Որոշ ժամանակ դասավանդել է դպրոցում, 1889 թվականին ամուսնացել է Ինդիանոլայի դպրոցի տնօրեն Վայնե Ու. Քոքսի հետ ։ Նրանք ակտիվ գործունեություն են ծավալել ԱՄՆ հանրապետական կուսակցության շարքերում  ։
1891 թվականին նախագահ Բենջամին Հարրիսոնի ղեկավարման օրոք Մինի Քոքսը նշանակվել է Ինդիանոլայի փոստի տնօրեն ։ Նա առաջին աֆրոամերիկացի կինն էր, որ նմանատիպ պաշտոն զբաղեցրեց ։ Քոքսը պաշտոնը կորցրել է 1892 թվականին նախագահ Գրովեր Կլիվլանդի (դեմոկրատ) կառավարման օրոք, սակայն 1897 թվականին վերանշանակվել է նույն պաշտոնում Ուիլյամ ՄաքՔինլիի կողմից և շարունակել է պաշտոնավարել Թեոդոր Ռուզվելտի կառավարման օրոք  ։
Քոքսը համարվել է հիանալի փոստապետ ։ Ռուզվելտի կառավարման օրոք տեղացի սպիտակամորթ քաղաքացիները սկսեցին քարոզել լավ աշխատատեղերից հեռացնել աֆրոամերիկացիներին, այդ թվում Քոքսին ։ Քաղաքական գործիչ Ջեյմս Վարդմանը իր The Greenwood Commonwealth թերթում նպատակային արշավ սկսեց՝ ստիպելու Քոքսին հրաժարական տալ  ։ Ի վերջո Ինդիանոլայի բնակիչները քվերակեցին Քոքսի հրաժարակի համար նախքան նրա պաշտոնավարման ժամկետը լրանալը ։ Սկզբում Քոքսը հրաժարվեց գնալ այդ քայլին, այնուհետև հայտնեց, որ պաշտոնավարման ժամկետից հետո չի փորձի վերանշանակվել ։
Երբ Քոքսի հանդեպ սպառնալիքները շարունակվեցին, և քաղաքապետն ու շերիֆը հրաժարվեցին պաշտպանել նրան, 1903 թվականի հունվարի 1-ին նա հրաժարվեց պաշտոնից ։ Նախագահ Ռուզվելտը մերժեց նրա հրաժարականը և փակեց Ինդիանոլայի փոստատունը՝ նշելով, որ այն կվերաբացվի միայն, երբ Քոքսը ապահով կատարի իր պարտականությունները ։ Նախագահը ԱՄՆ գլխավոր դատախազին հրամայեց հետապնդելու Ինդիանոլայի այն քաղաքացիներին, ովքեր սպառնացել էին Քոքսին ։ Մի քանի օր անց, իր իսկ ապահովության համար, Քոքսը մեկնեց քաղաքից ։
Այս իրադրությունը դարձավ ազգային նորություն, և բանավեճեր ծագեցին «ցեղի», պետության իրավունքի և ֆեդերալ իշխանության վերաբերյալ ։
Հիշատակ
2008 թվականին Ինդիանոլայում փոստային բաժանմունքի շենքն անվանվեց Մինի Քոքսի պատվին ։
Ինդիանոլայում Քոքսի պատվին է անվանվել նաև փողոց (Cox Street) և Քոքսի ու նրա ամուսնու պատվին՝ զբոսայգի (Wayne and Minnie Cox Park) :
Ծանոթագրություններ
Կատեգորիա:Աֆրոամերիկացի գործարարներ Կատեգորիա:Ամերիկացի գործարարներ
Թերի Ռիդ
Թերի Ռիդ (Terry Reid, ), բրիտանացի ռոք երաժիշտ, երգիչ և կիթառահար։
Կենսագրություն
Ռիդն իր երաժշտական ​​կարիերան սկսել է 15 տարեկան հասակում՝ միանալով Պիտեր Ջեյի The Jaywalkers խմբին ։ 1966 թվականին խումբը Ալբերտ թագավորական սրահում ելույթ է ունեցել The Rolling Stones-ի համերգի առաջին մասում, որից հետո, The Hollies-ի Նեշ Գրեմի միջոցով, նրանք պայմանագիր են կնքել Columbia Records-ի հետ։ «The Hand Don’t Fit the Glove» սինգլը ունեցել է չափավոր հաջողություններ հիթ-շքերթներում, բայց այս պահին խումբն արդեն կազմալուծվել է։
Թերի Ռիդը սկսել է իր սոլո կարիերան և հենց առաջին «Better By Far» սինգլով (ձայնագրվել է պրոդյուսեր Միկի Մոստի հետ) մտել է հիթ-շքերթներ։ Ռոք լսարանին նա հայտնի է դարձել 1968 թվականին, երբ Cream խմբի հետ ձեռնարկեց ամերիկյան շրջագայություն։ Նա իր վերջին համերգը նվագել է Miami Pop Festival-ում և ուժեղ տպավորություն է թողել երաժշտական ​​մամուլում, որից հետո մի քանի անգամ շրջագայել է Մեծ Բրիտանիայում, մասնավորապես՝ Jethro Tull-ի և Fleetwood Mac-ի հետ։
Ջիմի Փեյջը հետաքրքրվել է Ռիդի աշխատանքով։ The Yardbirds-ի կազմալուծումից հետո նա առաջարկել է Ռիդին դառնալ իր նոր խմբի մենակատարը։ Ռիդը հրաժարվել է՝ վկայակոչելով պայմանագրային պարտավորությունները, բայց առաջարկել է ուշադրություն դարձնել Բիրմինգհեմի երիտասարդ վոկալիստ Ռոբերտ Պլանտին՝ այդպիսով նշանակալից դեր ունենալով Led Zeppelin-ի կազմի ձևավորման գործում։ Ավելի ուշ, նման իրավիճակում, Ռիդը հրաժարվել է փոխարինել Ռոդ Էվանսին Deep Purple-ում՝ տեղը զիջելով Յան Գիլլանին։